સ્નાન વગેરેથી નિવૃત થઇ સિવ્યા વગરનું લાલ પીતાંબર પહેરવું. શ્રી હનુમાનજી મહારાજની તસ્વીર કે મૂર્તિને ગંગા જળથી સ્નાન કરાવવું. તેમને રતાંજલિ ઘસેલ લાલ ચંદનની અર્ચા કરવી. રતાંજલિનું ચંદન ન મળે તો ચંદનનો પ્રયોગ કરવો. તે પણ ન મળે તો કેસરયુક્ત હળદરથી અથવા સિંદૂર યુક્ત હળદરથી તેમના ભાલ પ્રદેશ ઉપર તિલક કરવું. સ્વયંંના કપાળે પણ તે જ તિલક કરવું. નીચેની વસ્તુઓ ભેગી કરી ગંગાજળમાં પલાળી રાખવી. ઘઉં, ચોખા, કાળા તલ, મગ અને અડદ સાધના સંપન્ન કરતાં પહેલાં ઉપરોક્ત પલાળેલી વસ્તુઓને દળીને લોટની જેમ ગૂંદીને દીપક બનાવી લેવો. આ દીપકમાં કાળા તલનું તેલ ભરવું.